Lionel Letizi

**Lionel Letizi** (født 1973) er en fransk tidligere fotballmålvakt som har spilt klubbfotball for , ,  og , og landslagskamper for .

Letizi spilte aldersbestemt fotball i hjembyen Nice for Saint-Sylvestre Nice-Nord før han tilsluttet seg byens toppklubb OGC Nice, hvor han gikk gradene fram til førstelagsdebut i 2. divisjon i 1992. Han var blitt en nøkkelspiller for Nice da laget vant 2. divisjon i 1994. Han spilte to sesonger for Nice i 1. divisjon, og var samtidig involvert med Frankrikes U21-landslag.

I 1996 var han Frankrikes målvakt i Sommer-OL. Sommeren 1996 medførte også et klubbskifte til , som han spilte for de påfølgende fire sesongene. I november 1996 ble han innkalt til herrelandslaget til en vennskapskamp mot , hvor han var ubenyttet reservemålvakt. Da Metz overraskende kjempet til døra om seriemesterskapet i 1997/98-sesongen, var Letizi en sentral spiller på laget. Laget endte på andreplass på 1. divisjonstabellen á poeng med seriemester . I løpet av den sesongen debuterte han for herrelandslaget da han spilte hele kampen da  ble beseiret i en vennskapskamp i oktober 1997. Han var aktuell til å bekle rollen som tredjevalg på målvaktsplassen bak Fabien Barthez og Bernard Lama i Frankrikes tropp til VM-sluttspillet på hjemmebane i 1998. Han fikk igjen sjansen til å overbevise da han startet en oppladningskamp til mesterskapet mot  i mars 1998. Letizi gjorde en feil som ledet til at russerne scoret kampens eneste mål, hvilket kan ha vært utslagsgivende for at han ble utelatt fra troppen til fordel for Lionel Charbonnier.

De to neste sesongene befant Metz seg midt på tabellen, langt fra det sportslige nivået laget var på da det utfordret om seriemesterskapet. Samtidig var Letizi fortsatt aktuell for landslaget. Han ble jevnlig innkalt til landslagstropper, og spilte tre B-landskamper i 1999.

I 2000 ble en overgang til  avtalt, til tross for at trener Philippe Bergeroo gjorde det klart at Dominique Casagrande startet sesongen som førstevalget i mål. Overgangssummen på 40 millioner franc var stiv for en reservemålvakt, så da Casagrande ikke overbeviste i sesonginnledningen, fikk Letizi sjansen fra start allerede 9. september mot . Letizi lot ikke sjansen gå fra seg, og gjorde beslag på målvaktsplassen. Letizi kom på feil fot med ledelsen da han i desember 2005 offentlig kritiserte sparkingen av treneren Laurent Fournier, som han stilte seg uforstående til. Da Paris Saint-Germain i 2006 hentet inn Mickaël Landreau som ny førstemålvakt, forlot kontraktsløse Letizi klubben vederlagsfritt.

I juni 2006 signerte Letizi en toårskontrakt med skotske  som var ledet av franske Paul Le Guen. Letizi startet oppholdet som lagets førstevalg i mål, men ble skadet tidlig i sesongen. I hans skadefravær gjorde den unge skotten Allan McGregor en så god figur at Letizi ikke maktet å gjenvinne plassen. På nyåret forsvant Le Guen fra trenerstolen, og Letizi inngikk ikke i planene til den nye treneren Walter Smith, som foretrakk både McGregor og Stefan Klos framfor ham. Like før overgangsvinduet stengte i januar 2007 kom klubben til enighet med Letizi om å avslutte kontrakten.

Letizi vendte umiddelbart tilbake til OGC Nice, som hentet ham inn for å erstatte lagets reservemålvakt Damien Grégorini som dro til . Fram til 2008 bidro Letizi som dekning for unge, fremadstormende Hugo Lloris, og deretter for David Ospina, inntil Letizi valgte å legge hanskene på hylla i 2011, fordi han følte kroppen ikke lenger tålte påkjenningen av toppfotball.

## Karriereoversikt

## Referanser


## Eksterne lenker
* 
*  Lionel Letizi – OGC Nice
*  Lionel Letizi – FC Metz

## Kilder
*